b"\n_START_ARTICLE_\nJunkers Jumo 012\n_START_PARAGRAPH_\nEl Junkers Jumo 012 fou un turboreactor alemany amb un compressor axial d'onze etapes i turbina de dues etapes, desenvolupat durant la Segona Guerra Mundial. Era el motor dissenyat especialment per al Junkers Ju 287, per donar una empenta de 2.700-2.900 kgf amb un pes de 1.800 kg. Algunes de les parts estaven llistes al final de la guerra, per\xc3\xb2 el prototip mai va ser completat.\n_START_SECTION_\nPostguerra\n_START_PARAGRAPH_\nQuan els sovi\xc3\xa8tics van ocupar Dessau, els alemanys van decidir continuar el desenvolupament del Jumo 012. Un total de 15 motors van ser encarregats a finals de 1946 i el motor va ser programat llavors per al bombarder estrat\xc3\xa8gic Junkers EF 132._NEWLINE_El prototip del Jumo 012 va estar llest per a proves est\xc3\xa0tiques a finals de juny, per\xc3\xb2 va ser destru\xc3\xaft durant aquestes proves l'agost de 1946. Es va construir un segon prototip el 1946 i es van introduir molts canvis. El nou motor va ser anomenat Jumo 012B. L'estiu de 1948, els primers 5 Jumo 012Bs van ser constru\xc3\xafts, per\xc3\xb2 altres motors jet eren m\xc3\xa9s compactes i donaven major pot\xc3\xa8ncia, de manera que el desenvolupament del Jumo 012 va ser aturat finalment el 1948. Ja el mar\xc3\xa7 de 1947, la conversi\xc3\xb3 a un motor de turboh\xc3\xa8lice era requerida per les autoritats sovi\xc3\xa8tiques, i el Jumo 012 va ser continuat com a PTL 022. Aquest nou motor emprava la tecnologia del Junkers Jumo 022 que el combinava amb els resultats pr\xc3\xa0ctics del Jumo 012. Una s\xc3\xa8rie de components del Jumo 012 van ser usats en el PTL-022."